**แบบฟอร์ม 2**

**เรื่องที่ 4 ความมีประสิทธิผล**

**เรื่องที่ประเมินเรื่องที่ 4 ผลการใช้ประโยชน์ข้อมูลทางบัญชีในการบริหารจัดการประจำปีงบประมาณ พ.ศ.2568**

**บัญชีครุภัณฑ์ยานพาหนะและขนส่ง (รหัสบัญชีแยกประเภท 1206020101) รอบ......เดือน**

**เรื่องที่ประเมิน 4.1 การวิเคราะห์ข้อมูลทางบัญชีหรือต้นทุนผลผลิตเพื่อการบริหาร**

เพื่อให้เจ้าหน้าที่ของหน่วยเบิกจ่ายที่ทำหน้าที่ด้านบัญชี การเงิน และพัสดุ ที่รับผิดชอบบัญชีครุภัณฑ์ยานพาหนะและขนส่ง ได้มีความรู้ความเข้าใจในเรื่องการบันทึกบัญชีสินทรัพย์ในระบบ New GFMIS Thai ทั้งรายการที่เกิดจากการจัดซื้อจัดหาจากเงินงบประมาณ เงินนอกงบประมาณ รวมทั้งการรับโอนจากหน่วยงานของรัฐหรือรับบริจาคจากหน่วยงานภายนอก ตามมาตรฐานการบัญชีภาครัฐ ฉบับที่ 17 เรื่อง ที่ดิน อาคาร และอุปกรณ์ และจัดทำทะเบียนคุมทรัพย์สินตามระเบียบให้ครบถ้วน ถูกต้อง ตรงกัน และเป็นปัจจุบันทั้งปริมาณและจำนวนเงินที่มีอยู่จริงของหน่วยเบิกจ่าย เพื่อเตรียมความพร้อมรอรับการตรวจสอบจากหน่วยงานที่เกี่ยวข้อง เช่น สำนักงานการตรวจเงินแผ่นดิน (สตง.) เป็นต้น

**วิเคราะห์ข้อมูลทางบัญชี/วิเคราะห์สาเหตุ/ข้อเสนอแนะและประโยชน์ที่ได้รับ**

1. วิเคราะห์ข้อมูลทางบัญชี

จากการตรวจสอบข้อมูลบัญชีครุภัณฑ์ยานพาหนะและขนส่ง รอบ....เดือน ประจำปีงบประมาณ พ.ศ.2568 พบว่า หน่วยเบิกจ่ายได้บันทึกข้อมูลเกี่ยวกับครุภัณฑ์ยานพาหนะและขนส่งคลาดเคลื่อน หลายประเด็น เช่น ได้รับการบริจาคมาเพื่อใช้ในราชการแต่ยังไม่ได้บันทึกในระบบ New GFMIS Thai หน่วยไม่ได้บันทึกแยกสินทรัพย์เป็นหนึ่งเลขต่อหนึ่งรายการ กรณีที่ สกบ. เป็นหน่วยที่จัดซื้อและ โอนเลขสินทรัพย์ในระบบ New GFMIS Thai มาให้ทั้งจำนวน เป็นต้น

2. วิเคราะห์สาเหตุ

2.1 หน่วยงานย่อย (สน. หรือ สภ.) ได้รับบริจาคยานพาหนะมาเพื่อใช้ในงานราชการ แต่ไม่ได้แจ้ง บก. หรือ ภ.จว. ที่เป็นหน่วยเบิกจ่าย ก็ทำให้ข้อมูลมีข้อคลาดเคลื่อน

2.2 หน่วยงานย่อย (สน. หรือ สภ.) ได้รับการแจกจ่ายยานพาหนะมาเพื่อใช้ในงานราชการ โดย สกบ. ที่เป็นหน่วยจัดซื้อมาแบบรวมการ แล้วให้หน่วยงานย่อยไปรับยานพาหนะที่ได้รับจัดสรรมา และ สกบ. ดำเนินการโอนเลขสินทรัพย์ในระบบ New GFMIS Thai แบบรวมการ ทำให้รายการสินทรัพย์ เกิดข้อคลาดเคลื่อนได้

- 2 -

1. ข้อเสนอแนะและประโยชน์ที่ได้รับ

3.1 เจ้าหน้าที่ของหน่วยที่ปฏิบัติงานด้านบัญชี การเงิน และพัสดุ ที่รับผิดชอบควบคุมบัญชีครุภัณฑ์ยานพาหนะและขนส่ง มีความรู้ความเข้าใจในการบันทึกสินทรัพย์ในระบบ New GFMIS Thai ได้อย่างถูกต้อง

3.2 เจ้าหน้าที่ของหน่วยสามารถสรุปผลการตรวจสอบพัสดุประจำปี และจัดทำทะเบียนคุมทรัพย์สินของหน่วยที่ครบถ้วน ถูกต้อง และเป็นปัจจุบัน

**หมายเหตุ**

ตัวอย่างการวิเคราะห์ข้างต้น เป็นกรณีที่กองบัญชีได้ตรวจพบแต่อาจมีประเด็นอื่น ๆ ที่หน่วยเบิกจ่ายตรวจพบ ดังนั้น การวิเคราะห์ต้องให้สอดคล้องกับข้อมูลที่ตรวจพบพร้อมนำเสนอแนวทางการดำเนินการ  
ของหน่วยเพื่อมิให้พบประเด็นข้อคลาดเคลื่อนดังกล่าว

กรณีที่ไม่พบประเด็นปัญหาข้อคลาดเคลื่อน หน่วยงานสามารถนำเสนอให้เจ้าหน้าที่ถือปฏิบัติตามมาตรฐานการบัญชีภาครัฐ ฉบับที่ 17 เรื่อง ที่ดิน อาคาร และอุปกรณ์ และจัดทำทะเบียนคุมทรัพย์สิน ตามระเบียบให้ครบถ้วน ถูกต้อง ตรงกัน และเป็นปัจจุบันทั้งปริมาณและจำนวนเงินที่มีอยู่จริง

ตรวจแล้วถูกต้อง

(...................................)

ระดับ ผกก. ขึ้นไป

**แบบฟอร์ม 4**

**เรื่องที่ประเมิน 4.2 การรายงานผลการดำเนินงานต่อผู้บริหารจากการวิเคราะห์ข้อมูลทางบัญชี**

กองบังคับการ..... รหัสหน่วยเบิกจ่าย 25007XXXXX ได้พิจารณาผลการใช้ประโยชน์จากการวิเคราะห์ข้อมูลบัญชีแยกประเภทครุภัณฑ์ยานพาหนะและขนส่ง จึงขอนำผลการวิเคราะห์ข้อมูลมากำหนด แนวทางการปฏิบัติของเจ้าหน้าที่ผู้รับผิดชอบ ดังนี้

1. จัดทำแนวทางการควบคุมภายในของเจ้าหน้าที่ที่ปฏิบัติงานด้านบัญชี การเงิน และพัสดุ ที่รับผิดชอบเกี่ยวกับบัญชีครุภัณฑ์ยานพาหนะและขนส่งของหน่วยงานโดยต้องได้รับความเห็นชอบจากหัวหน้าหน่วยเบิกจ่าย และให้ดำเนินการตามแนวทางที่ได้วางไว้ โดยจะต้องรายงานผลให้หัวหน้าหน่วยงานทราบ ภายในวันทำการสุดท้ายของเดือน
2. รายงานสาเหตุของบัญชีครุภัณฑ์ยานพาหนะและขนส่ง กรณีที่มีข้อคลาดเคลื่อน ดังนี้
   1. บัญชีครุภัณฑ์ยานพาหนะและขนส่งที่บันทึกในระบบ New GFMIS Thai แต่ไม่มีข้อมูล ในทะเบียนคุมทรัพย์สิน
   2. กรณีที่มีการบันทึกบัญชีครุภัณฑ์ยานพาหนะและขนส่ง ในระบบ New GFMIS Thai รวมกันทั้งจำนวน โดยไม่ได้แยกหนึ่งรหัสต่อหนึ่งรายการ
   3. กรณีที่มีผลต่างรายการครุภัณฑ์ยานพาหนะและขนส่งที่เกิดจากทรัพย์สินสูญหาย หรือกรณีอื่น ๆ และอยู่ระหว่างดำเนินการตามระเบียบที่เกี่ยวข้อง
   4. กรณีมีครุภัณฑ์ยานพาหนะและขนส่งอยู่ในความครอบครองแต่ไม่ได้บันทึกบัญชีในระบบ

New GFMIS Thai

โดยเสนอต่อหัวหน้าหน่วยงาน ทราบรอบ 6 เดือน ภายในวันที่ 15 เมษายน 2568 และรอบ 11 เดือน ภายในวันที่ 10 กันยายน 2568

1. กำชับเจ้าหน้าที่ผู้รับผิดชอบให้เร่งรัดและควบคุมดูแลให้การดำเนินการเกี่ยวกับการบันทึกบัญชีครุภัณฑ์ยานพาหนะและขนส่ง เป็นไปตามมาตรฐานการบัญชีภาครัฐ ฉบับที่ 17 เรื่อง ที่ดิน อาคาร และอุปกรณ์ และจัดทำทะเบียนคุมทรัพย์สิน ตามระเบียบให้ครบถ้วน ถูกต้อง ตรงกัน และเป็นปัจจุบันทั้งปริมาณและ จำนวนเงินที่มีอยู่จริง

ตรวจแล้วถูกต้อง

(...................................)

ระดับ ผกก. ขึ้นไป